《送张孟奇督榷吴关余昔令吴颇兴旧感》
明代·邓云霄

吴门南望是并州，相送旗亭忆旧游。物力已闻非昔日，度支何以佐持筹。

冰心合饮中冷水，彩笔平吞震泽秋。自有蒪鲈供咏酌，季膺休更动乡愁。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。